Document ID: 31983R0787

KOMISSION ASETUS (ETY) N:o 787/83,
annettu 29 päivänä maaliskuuta 1983,
tietojen ilmoittamisesta sokerialalla
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon sokerialan yhteisestä markkinajärjestelystä 30 päivänä kesäkuuta 1981 annetun neuvoston asetuksen (ETY) N:o 1785/81 (), sellaisena kuin se on viimeksi muutettuna asetuksella (ETY) N:o 606/82 (), ja erityisesti sen 12 artiklan 3 kohdan ja sen 39 artiklan,
sekä katsoo, että
asetuksen (ETY) N:o 1785/81 39 artiklassa säädetään, että jäsenvaltioiden ja komission on vastavuoroisesti toimitettava toisilleen mainitun asetuksen soveltamiseksi tarvittavat tiedot,
jäsenvaltioiden ilmoittamia sokeri- ja isoglukoosialan tietoja säännellään komission asetuksella (ETY) N:o 1087/69 (), sellaisena kuin se on viimeksi muutettuna asetuksella (ETY) N:o 1516/74 (), komission asetuksella (ETY) N:o 955/70 (), sellaisena kuin se on viimeksi muutettuna asetuksella (ETY) N:o 1188/77 (), sekä komission asetuksella (ETY) N:o 1471/77 (); näiden asetusten säännöksiä on muutettu useita kertoja, ja niitä on edelleen mukautettava; tästä syystä olisi selkeyden vuoksi ja hallinnon tehostamiseksi alan tietojen ilmoittamista koskevasta oikeudellisesta sääntelystä tehtävä koonnelma tekemällä siihen kyseiset muutokset ja kumoamalla asetukset (ETY) N:o 1087/69, (ETY) N:o 955/70 ja (ETY) N:o 1471/77,
asetuksessa (ETY) N:o 1785/81 säädettyjen interventio-oston tai -myynnin toimenpiteiden kohteeksi joutuneen sokerin tilanteen oikea arviointi edellyttää tietoja erityisesti interventioelinten haltuunsa ottamien määrien kehityksestä ja niiden jakaantumisesta sokerialan interventio-ostoa koskevista yleisistä säännöistä 9 päivänä huhtikuuta 1968 annetun neuvoston asetuksen (ETY) N:o 447/68 (), sellaisena kuin se on viimeksi muutettuna asetuksella (ETY) N:o 1359/77 (), 1 artiklan 2 kohdan säännösten mukaisesti hyväksyttyihin varastoihin,
interventiojärjestelmän soveltamisen seurannan mahdollistamiseksi on myös välttämätöntä olla jatkuvasti selvillä ihmisravinnoksi kelpaamattomiksi tehtyjen ja tiettyjen kemianteollisuuden tuotteiden valmistukseen käytettyjen sokerimäärien tilasta tapauksen mukaan suhteessa erityisesti denaturoidun sokerin määrien jakaantumiseen eläinten ruokintaan tarkoitetun sokerin denaturoinnin soveltamista koskevista yksityiskohtaisista säännöistä 14 päivänä tammikuuta 1972 annetun komission asetuksen (ETY) N:o 100/72 (), sellaisena kuin se on viimeksi muutettuna asetuksella (ETY) N:o 3475/80 (), jonkin liitteessä mainitun menetelmän mukaisesti tai denaturoidun sokerin määrien jakaantumiseen kemianteollisuudessa käytettävän sokerin tuotantotukeen sovellettavista yleisistä säännöistä 20 päivänä kesäkuuta 1978 annetun neuvoston asetuksen (ETY) N:o 1400/78 () liitteessä olevien valmistettujen kemikaalien mukaisesti,
kolmansien maiden kanssa käytävän kaupan tarkka ja säännöllinen tarkkailu, joka mahdollistaa maksujen ja tukien vaikutuksen arvioinnin, edellyttää määräajoin saatavaa tietoa niiden tuotteiden tuonnista ja viennistä, joille maksuja ja tukia on vahvistettu, sekä toimista, joille todistuksia on annettu erityisesti sokerialan tuonti- ja vientitodistusjärjestelmän soveltamista koskevista erityisistä yksityiskohtaisista säännöistä 10 päivänä syyskuuta 1981 annetun komission asetuksen (ETY) N:o 2630/81 (), sellaisena kuin se on viimeksi muutettuna asetuksella (ETY) N:o 3130/82 (), nojalla; etuuskohtelun alaisten sokerien tuontia olisi myös voitava seurata, jotta etuuskohtelun alaisten sokereiden tuontiin sovellettavista yksityiskohtaisista säännöistä 17 päivänä marraskuuta 1976 annetun komission asetuksen (ETY) N:o 2782/76 (), sellaisena kuin se on muutettuna asetuksella (ETY) N:o 3475/80, tehokas soveltaminen olisi mahdollista,
asetuksen (ETY) N:o 1785/81 III osastossa määritellyn kiintiöjärjestelmän tehokkaan hallinnan mahdollistamiseksi on tarpeen tuntea kaikki hyödylliset tekijät tämän tavoitteen saavuttamiseksi; tässä tapauksessa on kysymys juurikasostoista tehtävien sopimusten ja alakohtaisten sopimusten kehyssäännöksistä 20 päivänä helmikuuta 1968 annetun neuvoston asetuksen (ETY) N:o 206/68 (), sellaisena kuin se on viimeksi muutettuna Kreikan liittymisasiakirjalla, sokerialan kiintiöiden siirtoja koskevista yleisistä säännöistä 26 päivänä tammikuuta 1982 annetun neuvoston asetuksen (ETY) N:o 193/82 (), kiintiötä suuremman tuotannon soveltamista koskevista yksityiskohtaisista säännöistä sokerialalla 14 päivänä syyskuuta 1981 annetun komission asetuksen (ETY) N:o 2670/81 (), sekä sokerialan kiintiöjärjestelmän soveltamista koskevista yksityiskohtaisista säännöistä 8 päivänä kesäkuuta 1982 annetun komission asetuksen (ETY) N:o 1443/82 (), soveltamisesta; tämä pätee myös asetuksen (ETY) N:o 1785/81 8 artiklalla perustettuun varastointikustannusten tasausjärjestelmään; tässä tapauksessa on kysymys sokerialan varastointikustannusten korvausta koskevista yleisistä säännöistä 20 päivänä kesäkuuta 1977 annetun neuvoston asetuksen (ETY) N:o 1358/77 (), sellaisena kuin se on viimeksi muutettuna asetuksella (ETY) N:o 3042/78 (), sekä sokerialan varastointikustannusten korvausjärjestelmän soveltamista koskevista yksityiskohtaisista säännöistä 18 päivänä elokuuta 1978 annetun komission asetuksen (ETY) N:o 1998/78 (), sellaisena kuin se on viimeksi muutettuna asetuksella (ETY) N:o 1862/82 (), soveltamisesta,
asianomaisten on voitava luottaa siihen, että kutakin yritystä koskeviin yksittäisiin tietoihin sovelletaan tilastosalaisuutta, ja
sokerin hallintokomitea ei ole antanut lausuntoa puheenjohtajansa asettamassa määräajassa,
ON ANTANUT TÄMÄN ASETUKSEN:
I OSASTO Interventio
1 artikla
Jokaisen jäsenvaltion on ilmoitettava komissiolle viikoittain edellisen viikon osalta seuraavat asetuksen (ETY) N:o 1785/81 9 artiklan 1 kohdan ja 11 artiklan 1 kohdan perusteella toteutettuja interventiotoimenpiteitä koskevat tiedot:
a) interventioelimen tarjoamat, mutta ei vielä haltuunsa ottamat tel quel -painona ilmaistut valkoisen sokerin ja raakasokerin määrät;
b) interventioelimen haltuunsa ottamat tel quel -painona ilmaistut valkoisen sokerin ja raakasokerin määrät;
c) interventioelimen myymät tel quel -painona ilmaistut valkoisen sokerin ja raakasokerin määrät.
2 artikla
Jokaisen jäsenvaltion on toimitettava komissiolle tämän pyynnöstä luettelo erityisesti interventioelimen haltuunsa ottamista tel quel -painona ilmaistuista valkoisen sokerin ja raakasokerin hyväksyttyjen varastojen mukaisesti jakaantuneista määristä.
3 artikla
Jokaisen jäsenvaltion on ilmoitettava komissiolle seuraavat asetuksen (ETY) N:o 1785/81 9 artiklan 2 kohdan perusteella toteutettuja interventiotoimenpiteitä koskevat tiedot:
1. viikoittain edellisen viikon osalta ne tel quel -painona ilmaistut valkoisen sokerin ja raakasokerin määrät, joille on annettu denaturointipalkkiotodistus;
2. komission pyynnöstä tietyltä ajanjaksolta luettelo denaturoiduista valkoisen sokerin ja raakasokerin määristä jakaantuneina sen mukaan, mitä asetuksen (ETY) N:o 100/72 liitteessä mainittua menetelmää denaturointiin on käytetty.
4 artikla
Jokaisen jäsenvaltion on ilmoitettava komissiolle seuraavat asetuksen (ETY) N:o 1785/81 9 artiklan 3 kohdan perusteella toteutettuja interventiotoimenpiteitä koskevat tiedot:
1. viimeistään joka kalenterikuukauden lopussa edellisen kalenterikuukauden osalta ne valkoisena sokerina ilmaistut valkoisen sokerin, raakasokerin ja siirappien määrät, joille:
a) on annettu tuotantotukitodistus;
b) on maksettu tuotantotukea;
2. viimeistään jokaisen syyskuun lopussa edellisen markkinointivuoden osalta ne valkoisena sokerina ilmaistut valkoisen sokerin, raakasokerin ja siirappien määrät, joille on maksettu tuotantotukea, jakaantuneina asetuksen (ETY) N:o 1400/78 liitteessä tarkoitettujen tuotteiden mukaan.
II OSASTO Kauppa
5 artikla
Jokaisen jäsenvaltion on ilmoitettava komissiolle seuraavat kolmansien maiden kanssa käytävää kauppaa koskevat tiedot:
1. viikoittain edellisen viikon osalta:
a) ne
- tel quel -painona ilmaistut valkoisen sokerin ja raakasokerin määrät, lukuun ottamatta etuuskohtelun alaista sokeria ja b alakohdassa tarkoitettuja sokereita,
- melassin määrät,
joille on myönnetty tuonti- tai vientitodistus;
b) ne tel quel -painona ilmaistut valkoisen sokerin ja raakasokerin määrät, joille on myönnetty vienti- tai tuontitodistus asetuksen (ETY) N:o 2630/81 10 artiklan nojalla;
2. viimeistään jokaisen kalenterikuukauden lopussa edellisen kalenterikuukauden osalta ne maku- tai väriaineita sisältävien sokerien määrät sekä asetuksen (ETY) N:o 1785/81 1 artiklan 1 kohdan d, f ja g alakohdassa tarkoitettujen tuotteiden määrät, joille on annettu tuonti- tai vientitodistus;
3. viimeistään joka vuoden heinäkuun lopussa edellisen markkinointivuoden osalta ne juurikas- ja sokeriruokomäärät, joille on myönnetty tuonti- tai vientitodistus.
6 artikla
Jokaisen jäsenvaltion on ilmoitettava komissiolle joka kalenterikuukauden osalta sitä seuraavien kahden kuukauden kuluessa tiedot neuvoston direktiivin 69/73/ETY () 2 artiklassa määritellyn sisäisen jalostusliikenteen menettelyn perusteella kyseiseen jäsenvaltioon lasketuista valkoisen sokerin määristä.
7 artikla
Jokaisen jäsenvaltion on ilmoitettava komissiolle viimeistään kolmannen kalenterikuukauden lopussa kyseisen edeltävän vuosineljänneksen päättymisestä lukien erikseen ne valkoisena sokerina ilmaistut sokerimäärät, jotka
a) on tuotu tai viety jalosteina osana kolmansien maiden kanssa käytävää kauppaa;
b) on tullut toisista jäsenvaltioista tai lähtenyt toisiin jäsenvaltioihin jalosteina mainitun vuosineljänneksen aikana.
III OSASTO Etuuskohtelun alainen tuonti
8 artikla
Jokaisen jäsenvaltion on etuuskohtelun alaisten sokerien tuonnin osalta:
1. ilmoitettava komissiolle viimeistään jokaisen kalenterikuukauden lopussa edellisen kalenterikuukauden osalta ne tel quel -painona ilmaistut sokerimäärät, joille on myönnetty tuontitodistus asetuksen (ETY) N:o 2782/76 mukaisesti, erikseen jokaisen alkuperävaltion, -maan tai -alueen osalta;
2. toimitettava komissiolle viimeistään jokaisen kalenterikuukauden lopussa edellisen kalenterikuukauden osalta:
a) jäljennökset EUR.1-tavaratodistuksista;
b) jäljennökset asetuksen (ETY) N:o 2782/76 7 artiklan 2 kohdassa tarkoitetusta todistuksesta;
c) tarvittaessa jäljennökset asetuksen (ETY) N:o 2782/76 1 artiklan 3 kohdan toisessa alakohdassa tarkoitetusta ilmoituksesta;
3. ilmoitettava komissiolle viimeistään jokaisen syyskuun loppuun mennessä asetuksen (ETY) N:o 2782/76 mukaisesti saman vuoden kesäkuun 30 päivänä päättyvänä toimitusaikana kyseiseen jäsenvaltioon tosiasiallisesti tuodut:
a) valkoisen sokerin kokonaismäärät (tonneina) ja
b) raakasokerin kokonaismäärät tel quel -painona ja tonneina ilmaistuna.
Lisäksi sen on ilmoitettava b alakohdassa tarkoitetun määrän osalta kuuden kymmenyksen tarkkuudella ilmaistu painotettu keskimääräinen polarisaatio.
Nämä tiedot on toimitettava erikseen jokaisen alkuperävaltion, -maan tai -alueen osalta.
IV OSASTO Tuotanto ja kulutus
9 artikla
Jokaisen jäsenvaltion on ilmoitettava komissiolle:
1. ennen jokaisen vuoden 1 päivää maaliskuuta jokaisen alueellaan sijaitsevan sokerintuotantoyrityksen osalta väliaikaistiedot asetuksen (ETY) N:o 1443/82 3 artiklan 1 kohdan säännösten mukaisesti todetusta meneillään olevan markkinointivuoden sokerin tuotannosta; Ranskan Guadeloupen ja Martiniquen departementtien osalta tämä päivämäärä korvataan kuitenkin 1 päivällä heinäkuuta;
2. viimeistään jokaisen kalenterikuukauden lopussa edellisen kalenterikuukauden osalta tiedot jokaisen alueellaan sijaitsevan isoglukoosintuotantoyrityksen asetuksen (ETY) N:o 1443/82 3 artiklan 2 kohdan säännösten mukaisesti todetusta isoglukoosin tuotannosta; tiedot sisäisen jalostusmenettelyn perusteella kuukausittain tuotetuista isoglukoosin määristä on toimitettava erikseen;
3. ennen jokaista 10 päivää lokakuuta tiedot jokaisen alueellaan sijaitsevan sokerin- tai isoglukoosintuotantoyrityksen edellisen markkinointivuoden lopullisesta, asetuksen (ETY) N:o 1443/82 3 artiklan 3 kohdan mukaisesti vahvistetusta sokerin ja isoglukoosin tuotannosta;
10 artikla
Jokaisen jäsenvaltion on ilmoitettava komissiolle jokaisen kalenterikuukauden osalta mahdollisimman ajoissa seuraavat tapauksen mukaan joko valkoisena sokerina tai kuiva-aineena ilmaistut tiedot:
a) alueellaan suoraan kulutukseen ja hyödyntävän teollisuuden jalostamina kulutukseen myydyt sokeri- ja isoglukoosimäärät,
b) denaturoidun sokerin määrät.
11 artikla
Jokaisen jäsenvaltion on ilmoitettava komissiolle ennen jokaisen vuoden 15 päivää maaliskuuta edellisen markkinointivuoden osalta tiedot asetuksen (ETY) N:o 2670/81 1 artiklan 1 kohdan mukaisesti yhteisön sisämarkkinoilla myytyinä pidetyistä C-sokerin ja C-isoglukoosin määristä, sanotun kuitenkaan rajoittamatta asetuksen (ETY) N:o 2670/81 2 artiklan 3 kohdan toisen alakohdan soveltamista.
12 artikla
Jokaisen jäsenvaltion on ilmoitettava komissiolle:
1. ennen jokaisen kuukauden 15 päivää edellisen kalenterikuukauden osalta tiedot asetuksen (ETY) N:o 1785/81 27 artiklan nojalla tarvittaessa siirretyistä B-sokerin ja C-sokerin kokonaismääristä;
2. ennen jokaista 1 päivää maaliskuuta meneillään olevan markkinointivuoden ja jokaisen sokerintuotantoyrityksen osalta seuraavaan markkinointivuoteen siirretyistä B- ja C-sokerin kokonaismääristä; Ranskan Guadeloupen ja Martiniquen departementtien osalta tämä päivämäärä korvataan kuitenkin 1 päivällä heinäkuuta.
V OSASTO Varastointikustannusten korvaaminen
13 artikla
Jokaisen jäsenvaltion on ilmoitettava komissiolle:
1. asetuksen (ETY) N:o 1358/77 2 artiklan 1 kohdan c ja d alakohdassa tarkoitetut hyväksynnät sekä tarvittaessa näiden hyväksyntöjen asetuksen (ETY) N:o 1998/78 1 artiklan mukaiset peruutukset;
2. ennen jokaisen kuukauden 15 päivää viimeistä edellisen kalenterikuukauden osalta liitteessä esitetyn mallin mukaisesti tiedot:
a) asetuksen (ETY) N:o 1358/77 4 artiklan 2 kohdassa tarkoitetuista määristä;
b) asetuksen (ETY) N:o 1998/78 12 artiklan 1 kohdan mukaisesti myydyistä määristä;
c) asetuksen (ETY) N:o 1998/78 12 artiklan 2 kohdan mukaisesti tuoduista määristä;
d) asetuksen (ETY) N:o 1998/78 12 artiklan 3 kohdan mukaisesti puhdistetuista määristä.
14 artikla
1. Asetuksen (ETY) N:o 1785/81 8 artiklan 2 a kohdan säännöksiä sovellettaessa jokaisen vähimmäisvarastojärjestelmään kuuluvan etuuskohtelun alaisen sokerin puhdistajan on ilmoitettava kyseiselle jäsenvaltiolle viimeistään jokaisen kuukauden 20 päivänä valkoisena sokerina ilmaistuna:
a) ilmoitusta edeltäneenä kuukautena puhdistetun etuuskohtelun alaisen sokerin määrät, ja
b) ilmoituskuukauden 1 päivänä kello 00.00 varastossa olleen etuuskohtelun alaisen sokerin kokonaismäärät.
2. Jäsenvaltioiden on ilmoitettava 1 kohdassa tarkoitetut tiedot komissiolle viipymättä.
VI OSASTO Yleisiä säännöksiä
15 artikla
Tässä asetuksessa tarkoitetaan:
a) "edellisellä viikolla" torstaista keskiviikkoon kestävää viiteajanjaksoa;
b) "edellisellä vuosineljänneksellä" kolmen kuukauden pituista viiteajanjaksoa, joka käsittää tapauksen mukaan heinä - syyskuun, loka - joulukuun, tammi - maaliskuun tai huhti - kesäkuun.
16 artikla
Komissio pitää tämän asetuksen nojalla ilmoitetut tiedot jäsenvaltioiden saatavilla.
Näiden ilmoitusten tuloksena saatavat yhtä yksittäistä yritystä, sen teknisiä laitteistoja, tuotannon luonnetta ja suuruutta koskevat tiedot tai sellaiset tiedot, joiden perusteella mainitut tiedot olisi mahdollista päätellä, eivät kuitenkaan saa tulla muiden kuin komissiossa sokerialasta vastaavien henkilöiden tietoon. Tällaisia tietoja ei saa antaa kolmansille henkilöille.
17 artikla
1. Kumotaan asetukset (ETY) N:o 1087/69, (ETY) N:o 955/70 ja (ETY) N:o 1471/77.
2. Kaikissa yhteisön asiakirjoissa, joissa viitataan asetuksiin (ETY) N:o 1087/69, (ETY) N:o 955/70 ja (ETY) N:o 1471/77 tai tiettyihin näiden asetusten artikloihin, tätä viittausta pidetään viittauksena tähän asetukseen tai tämän asetuksen vastaaviin artikloihin.
18 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 29 päivänä maaliskuuta 1983.

Labels: 12
17
6